"Magħna tafu fejn qegħdin u qed nurukom fejn irridu mmorru sa ma jasal il-mument li l-poplu jrid jagħżel. Din il-leġiżlatura ma baqgħalhiex aktar minn disa' xhur u baqa' aktar proġetti xi jridu jitħabbru," qal il-Mexxej Laburista u Prim Ministru Robert Abela, hekk kif lejliet il-festa tal-Indipendenza, indirizza rally organizzat mill-Partit Laburista bħala parti mill-konferenza "Inġeddu Malta Flimkien." Fid-diskors tiegħu Abela qal li jrid iwaqqaf l-ispekulazzjonijiet dwar l-elezzjoni ġenerali hekk kif baqa' disa' xhur għall-elezzjoni ġenerali apparti li l-Gvern għad irid jippreżenta baġit "li se jħalli aktar flus fil-but tan-nies." Fid-diskors tiegħu Robert Abela ħabbar li l-gvern għandu studji sħaħ għal trasport tal-massa biex f'pajjiżna jkollna metro. Qal li hu żgur hu importanti li dwar dan issir diskussjoni, "lesti nbiddlu l-mod kif ngħixu? Lesti nagħmlu sagrifiċċju minħabba inkonvenjent minħabba l-metro? Lesti li nkomplu nimmodernizzaw pajjiżna? Ulied ulieda xi prezz se jħallsu jekk ma nagħmlu xejn?" staqsa Robert Abela filwaqt li ħabbar li fil-jiem li ġejjin il-gvern se jibda jikkonsulta man-nies dwar il-proġett tal-metro. Kien il-Partit Nazzjonalista fl-Oppożizzjoni l-ewwel ma kien ippropona li ssir metro f'Malta. F'Mejju tal-2017 il-Kap tal-PN ta' dak iż-żmien Simon Busuttil, waqt konferenza tal-aħbarijiet fi żmien il-kampanja elettorali kien ippropona li tinbena sistema ta' metro li taħdem fuq l-art kif ukoll taħt l-art skont il-lokalità. Hu kien wiegħed l-impenn tiegħu li art ODZ ma tintmessx. Filmat: Simon Busuttil jagħti d-dettalji dwar il-proposta ta' metro Abela semma' kif fl-aħħar xhur il-pajjiż għadda minn mumenti diffiċli ħafna minħabba l-pandemija tal-COVID-19 iżda ma kienx waħdu biex jingħelbu l-isfidi, "kelli tim ta' sinsla li offra s-servizz tiegħu," qal Abela li semma' kif fosthom kien hemm politiċi b'esperjenza u oħrajn ġodda li baqalhom ħafna x'joffru għall-pajjiż. "Jien soċjalist demokratiku ewropew konvint" qal Abela filwaqt li tkellem dwar in-negozju, l-investiment u l-ħaddiema fil-pajjiż. Hu qal kif il-Gvern jemmen f'ekonomija b'saħħitha, bħala l-iprem għodda li twassal għal kwalità ta' ħajja aħjar għal kulħadd. Il-Mexxej Laburista qal li dan kollu n-nies se jħossuh fil-baġit li mistenni jitressaq ix-xahar id-dieħel. Il-baġit għall-2022 se jitressaq fil-11 ta' Ottubru Kompla kif il-Gvern wettaq ħadna riformi f'qasir żmien u li l-effetti tagħhom qed jinħassu. "Dan mhux partit li jikkuntenta billi jirbaħ lill-partit l-ieħor imma hu partit li jrid iwettaq ħalli jħalli futur aħjar lill-uliedna," kompla jgħid Abela. Dwar it-tibdil fil-klima il-mexxej Laburusta qal li bħal ma l-pajjiż għamel il-qabża f'diversi setturi fosthom dak tas-saħħa, issa wasal iż-żmien biex il-pajjiż jagħmel il-pass li jmiss fejn jidħol l-amjent u tittieħed azzjoni li jaffettwaw it-tibdil fil-klima. "Naf li l-PL żbalja u l-iżbalji rridu naħdmu fuqhom" – Abela .td_uid_3_6149ab892d438_rand.td-a-rec-img{text-align:left}.td_uid_3_6149ab892d438_rand.td-a-rec-img img{margin:0 auto 0 0}